Festa Madonna tal-Karmnu 2006 iċeċ tal-Madonna tal-Karmnu Is-sena l-oħra, fil-programm tal-festa bdejna nippubblikaw serje ta' ritratti tan-niċeċ tal-Madonna tal-Karmnu. Ir-ritratti ' qed noħduhom mill-ktieb tat- Tifkira tas-sena Marjana — Karmelitana 2001, bl-isem ''Il-Madonna tal-Karmnu fit-Toroq tal-Maltin' pubblikazzjoni tal-Provinċja Karmelitani f'Malta. Ir-ritratti huma tas-Sur Tonv Terribile. Illum ser nagħtu ftit tagħrif dwar niċeċ tal-Madonna tal- Karmnu li jinsabu fit-toroq tal-Gżira Għawdxija. Fir-Rabat insibu n-niċċa żgħira tal-Madonna tal-Karmnu fi Triq San Ġorg b'xi 40 jum indulġenza. Niċċa oħra tal-Karmnu kienet tinsab fit-triq ta' wara Santu Wistin, iżda llum spiċċat. Niċċa oħra tal-Karmnu, imma din tagħmel max-Xewkija, dik ta' Hammet, magħrufa bħala tar-Rummiena. Fl-Għarb insibu niċċa tal-Madonna tal-Karmnu bi statwa maħduma minn Alessandru Zammit, miż-Żejtun, fl-1838. In-niċċa tinsab fl- inħawi magħrufa bħala ''Fuq il-Blata'. Żewġ niċeċ tal-Madonna tal-Karmnu jinsabu n-Nadur, sewwa sew fil-pjazza tar-raħal. In-niċċa li tinsab mad-dar Nru. 20 issirilha wkoll il-festa bi fjakkulata u d-daqq tal-banda. Għajnsielem Int u tiela' mill-Port Niċċa oħra tal-Karmnu f'dan ir-raħal tinsab kantuniera mal- Pjazzetta u Triq Xandriku. Ix-Xagħra nsibu żewg niċeċ oħra tal-Madonna tal-Karmnu. Waħda qiegħda mad-dar Nru. 107, Triq Ġnien Xibla li sidha għamilha b'wegħda talli ġie lura mill-Amerika qawwi u sħiħ. L-oħra qiegħda fi Triq Mannar mad-dar Nru. 16 ftit 'il bogħod mill-Knisja tan-Nazzarenu. Din in-niċċa kienet saret b'devozzjoni u b'wegħda tal-fejqan ta' mart Ġuzepp Galea, tal-Wenz. Dari kien jingħad ir-Rużarju quddiemha u fil-festa jqabbdu ħuġġieġa. Niċċa oħra tal-Karmnu tinsab Ta' Sannat, fi Pjazza Margerita. L-istatwa aktarx ħadimha l-Isqalli Francesco Jatalco, l-istess wieħed li kien għamel l-istatwi l-antiki li kien hemm fuq iz- zuntier tal-Knisja Parrokkjali. Niċċa sabiħa tal-Karmnu tinsab Għajnsielem fit-triq ewlenija li mill-Imġarr tieħu għar-Rabat. Ħallsu għaliha l-aħwa Costa u aktarx ħadimha l-istatwarju Karlu Darmanin. Fl-antik fil-festa tal-Karmnu ħdejn din in-niċċa kienet issir tiġrija tan- nies. Min jirbaħ kien jingħata beritta. Nadur Fil-ġenb tal-Knisja Fl-istess triq li tieħu għar-Rabat mad-dar Nru. 25 insibu niċċa oħra tal-Madonna tal-Karmnu u tħares lejn iċ-ċimiterju. Ħadimha Ġużeppi Agius, il-Brejbex. L-ispejjeż ġabarhom Spiru Costa, bejjiegħ tal-pitrolju li ħareġ ukoll parti mill-ammont tal-flus. L-aħħar statwa tal-Madonna tal-Karmnu f'Għajnsielem hi dik ta' Ħamri mad-dar Nru. 122. Dari quddiem din l-istatwa kien jingħ ir-Rużarju. Fil-festa kienet issir il-mixegħla, marċ u logħob tan-n: fi u anki quddiesa. L-inħawi ta' Qasam San Ġorg jagħmlu ma' Ta' Kerċem. Hawnhek niċċa fuq kolonna, insibu statwa tal-Madonna tal-Karmnu. Din l- istatwa saret min-nies tal-post meta spiċċat il-pesta. In-niċċa twaqqfe minn Ċelest Cassar, kif tgħid l-iskrizzjoni. In-niċċa li hemm fuq Għajn il-Kbira, it-Triq tal-Għajn, hija wkoll tal- F Karmnu. Din hija waħda antika u dari kienet issirilha l-festa. Kienu jżejnu l-pjazzetta bl-arkati tal-qasab u karti kkuluriti u l-mixegħla — kienet issir bil-fjakkli. Il-Għasri wkoll insibu niċċa tal-Madonna tal-Karmnu. Din tinsab mad-dar Nru. 45, Triq il-Fanal. Kienet saret għax sidha Ġużepp Calleja kien devot ukoll ta' l-erwieħ tal-purgatorju. Għalhekk għażel dan it- titlu. In-niżla tax-Xlendi Fil-pjazza tal-Munxar ukoll insibu niċċa tal-Madonna tal-Karmnu li dari kienet ikbar għax kienet mibnija apposta fuq ħajt ta' għalqa. Din in-niċċa wkoll kienet issirlha l-festa u kienu jsiru t-tlielaq tat-tfal u l-ġuvintur. L-aħħar niċċa tal-Madonna tal-Karmnu li se nsemmu tinsab ma' dar fi Triq ix-Xlendi. L-istatwa hi tal-ġebel. Għalkemm qadima għadha f'kundizzjoni tajba. N.B. Tagħrif meħud mill-kitba tas-Sur Anton EF. Attard B.A. u r-ritratti huma tas-Sur Tonv Terribile.